ועדת העבודה והרווחה, כנסת 25, פרוטוקול מספר 86, 2023-07-11 00:00

עאידה תומא סלימאן: בוקר טוב לכולם

עאידה תומא סלימאן:  אני פותחת את הישיבה של ועדת העבודה והרווחה, היום 11 ביולי 2023

עאידה תומא סלימאן:  הדיון הוא על אי יישום החוק למניעת אלימות במשפחה (תיקון מספר 18 הוראת שעה), התשפ"ב-2021 לטיפול בגברים אלימים

עאידה תומא סלימאן:       תרשו לי, קודם כל אני רוצה להגיד כמה מילים

עאידה תומא סלימאן:  אני חושבת שזה קצת נראה, אנחנו מתקשים בימים האלה לטפל בנושאים שבאמת בעיניי הם הכי חשובים, בעניינים שנוגעים בחיי בני אדם ונשים ביום יום שלהן וילדים כאשר אנחנו יודעים שאנחנו פועלים ופועלות בקונטקסט שהוא מאוד כאוטי בימים האלה וכאשר אנחנו יודעים שמחוץ לבניין הזה מתקיימות הפגנות והפגנות סוערות ולצערי הרב היו מראות מאוד קשים גם בבניין אתמול וגם מחוץ לבניין היום

עאידה תומא סלימאן:  ובכל זאת אני חושבת שחלק מהמאבק שצריך לנהל זה שאנחנו נתעקש על לקיים דיונים על הדברים החשובים שאנחנו הולכים לקיים עליהם דיון

עאידה תומא סלימאן:       חלק מהמאבק הוא גם להתעקש על לבדוק איך זרועות המדינה, הממשלה, פועלות

עאידה תומא סלימאן:  גם בימים רגילים, אבל גם בימים כאלה, כאשר במיוחד זה קשור לחיי נשים, הצלת חיים ומתן אופציות לחברה שלנו לטפל בנושא האלימות, האלימות המגדרית, ולכן למרות המצב הקיים ולמרות היום הקשה ראיתי שסביר ביותר שאנחנו נמשיך לקיים את הדיון הזה, למרות שכנראה הסבירות מעולמנו נעלמת לאט לאט או מעלימים אותה

עאידה תומא סלימאן:      אני חושבת שזה לא סביר בכלל שחוק חוקק במדינת ישראל בדצמבר 2021 ועד היום הזה לא התחילו ליישם אותו

עאידה תומא סלימאן:  אם החוק היה נוגע באכיפה של איזה שהוא, לא מתן שירות – בעיניי זה חוק שנותן שירות לאזרח, בעיניי זה חוק שכאשר יזמתי אותו וכאשר עבדתי מאוד קשה כדי לחוקק אותו רציתי שייתן את השירות המתאים, לא רק לנשים המאוימות הנמצאות בסיטואציות אלימות, אלא גם לגברים האלימים או האנשים האלימים כדי להוציא אותם מהמקום שהם נמצאים בו וכדי להגיד אמירה מאוד פשוטה, אלימות היא דרך התנהגות, היא לא גזרה משמים, וזה לא גורל ואפשר לשנות את הסיטואציה ואפשר לשנות את ההתנהגות של בני האדם

עאידה תומא סלימאן:       לצערי הרב, כפי שאמרתי, זה לא סביר בכלל וזה לא נתפס בעיניי שמ-2021, אנחנו היום ב-2023 ואוטוטו זה כבר שנתיים והחוק עדיין לא יושם

עאידה תומא סלימאן:  אני זוכרת את הבקשה של השר כשכיהנתי כיושבת ראש הוועדה לקידום מעמד האישה, תחילת החוק הייתה שישה חודשים אחרי החקיקה כדי שהמשרד יתכונן, כדי שהמשרדים הרלוונטיים יתכוננו, כדי שבתי המשפט יתכוננו

עאידה תומא סלימאן:  שישה חודשים

עאידה תומא סלימאן:  בסיום שישה החודשים באו אליי בבקשה לדחות את היישום בחודשיים, כדי שיוכלו להספיק להתכונן במה שלא התכוננו

עאידה תומא סלימאן:  והנה, אנחנו מכירים את ההיסטוריה הזאת

עאידה תומא סלימאן:       לא אהבתי כל כך את הבקשה, אבל נתתי את האופציה והארכנו את תחילת החוק לאוגוסט 2021

עאידה תומא סלימאן:  עוד כמה ימים אנחנו באוגוסט 23', אז בעצם כמעט שנתיים

עאידה תומא סלימאן:  אנחנו תיכף נשמע איפה אנחנו עומדים מיישום החוק הזה

עאידה תומא סלימאן:       אני רק רוצה להוסיף ולהגיד שאחת הבעיות העיקריות, התקיימו דיונים בוועדה לקידום מעמד האישה, ואני מודה לחברת הכנסת יושבת ראש הוועדה פנינה תמנו שטה שקיימה שני דיונים על יישום החוק, וגילינו שהכיוון של משרד הרווחה זה ללכת למיקור חוץ

עאידה תומא סלימאן:  אני זוכרת אז בדיונים, לפני החקיקה, הקצאת משאבים, כלומר אנחנו נלחמנו על תקציב והוקצה תקציב של שבעה או שמונה מיליון שקל כדי ליישם את החוק הזה ודובר על כ-30 מתקנים אז שיתווספו ל-12 מרכזים שיעבדו ליד בתי המשפט בנושא הזה

עאידה תומא סלימאן:       אני גיליתי בדיונים שהמשרד לשירותים חברתיים מתכוון לעשות את זה במיקור חוץ, כלומר להוציא מכרז ושאיזה עמותה או חברה תגיש את השירות הזה, השירות שהוא חלק מתהליך משפטי ושיש פסיקות בעניין הזה בעבר, שירות שהוא חלק מתהליך משפטי

עאידה תומא סלימאן:  הרי בסופו של דבר השירות הוא שצריך לקיים בדיקה, התקנים הם לעובדים סוציאליים אשר יקיימו בדיקה אם האדם, לא מסוכנות במקרה הזה, אלא אם הוא בר טיפול ולהגיש חוות דעת שיסתמך עליה השופט או השופטת כאשר יפסקו אם להכריח או להורות על קבלת טיפול

עאידה תומא סלימאן:       אני חייבת להגיד שאתמול התקיים דיון בוועדת בט"ל על עניין האיזוק האלקטרוני ושם דובר על תקנים שיעבדו ליד בית המשפט, שיעשו את הערכת המסוכנות

עאידה תומא סלימאן:  אני העליתי את הרעיון ואני היום ארצה לקבל תשובה על זה למה לא שוקלים שאותם מרכזים שאמורים להתערב או לתת את השירות לבתי המשפט, כאשר יש צווי הגנה יהיו שני סוגים של בקשות של בית המשפט לפי החוק, אחת, לפי החוק הזה לעשות הערכה אם הבן אדם בר טיפול או לא ולפי חוק האיזוק האלקטרוני הערכת מסוכנות, השאלה המהותית, שם אני שמעתי שזה תקינה של המדינה, כלומר אלה יהיו תקנים של המדינה, פה זה מיקור חוץ

עאידה תומא סלימאן:  אני חושבת שהגיע הזמן לא לעשות איפה ואיפה בתוך המשרד עצמו

עאידה תומא סלימאן:  אני חושבת שהגיע הזמן להגיד בצורה הכי ברורה, כמו שאמרנו, אנחנו רוצים שזו תהיה תקינה של המדינה, שיהיו עובדי מדינה

עאידה תומא סלימאן:  זה תהליך משפטי שההתערבות שלו צריכה –     אני ארצה עכשיו לשמוע קודם כל איפה אנחנו עומדים מהעניין של יישום החוק, כלומר עד כמה משרד הרווחה ומערכת בתי המשפטים מוכנים להתחלת היישום

עאידה תומא סלימאן:  כבר שמענו בדיונים שהתקיימו בוועדה לקידום מעמד האישה שאז בזמנו, בינואר, אמרתם שאתם צריכים שמונה חודשים

עאידה תומא סלימאן:  אמנם זה בלתי מתקבל על הדעת לבוא אחרי שכבר חמישה חודשים החוק לא מיושם ולהגיד שצריכים עוד שמונה חודשים, אבל אנחנו כבר בשמונה חודשים, ארצה לדעת מה קורה עם זה

עאידה תומא סלימאן:       ארצה לדעת אם יש תשובה, ואתמול העלינו את זה וביקשנו שתגיעו היום עם תשובה, מה בעניין התקנים, האם יש ניסיון לשקול מקצועית את האפשרות שהמרכזים שיוקמו ליד בתי המשפט והתקנים יעשו את שתי המשימות ביחד ויהיו תקנים של המדינה, ואיך אתם מתכוונים ליישם את זה

עאידה תומא סלימאן:  נרצה לשמוע גם מהמשרד לשירותים חברתיים וגם מאנשים שפנו אלינו וביקשו להשתתף בדיון הזה

עאידה תומא סלימאן:       חברות הכנסת, אני מודה לכן על ההשתתפות שלכם

עאידה תומא סלימאן:  תרצו להתייחס לפני שאנחנו מתחילים? בבקשה, חברת הכנסת דבי ביטון

דבורה ביטון: כבוד היושבת ראש, ח"כים, משתתפים יקרים, בהחלט, כפי שחברת הכנסת ויושבת הראש אמרה, אנחנו אחרי לילה קשה עם רחובות במצב מטריד ומי ייתן ובאמת הסאגה הזו תהיה אחרינו

דבורה ביטון:       בהתייחס לנושא

דבורה ביטון:  כפי שגברתי פתחה, זה באמת לא גזירת שמים

דבורה ביטון:  כשמדובר באנשים ובגברים אלימים, באמת כמי שליוותה לא אחת הרבה פעמים לדאבוני אלה התנהגויות שהן אפילו סוג של תרבות, כי ככה הסבא התנהג וחשבו שזו תרבות לחינוך, להתנהלות, ולכן מבורך לאפשר לאנשים האלה לעבור טיפול ולא אחת בעבר היו כאלה שאני הכרתי שאף עברו טיפולים אישיים ויכולנו לראות אותם חוזרים לתא המשפחתי ושומרים על הבית אחרי שהם מטופלים ומבינים איפה הייתה הבעיה

דבורה ביטון:       בעניין החוק עצמו, גברתי, זה באמת חמור

דבורה ביטון:  מילא הגברים האלימים, אבל האלימות צפה היום מעבר

דבורה ביטון:  היום חוסר הסבלנות בחברה, אנחנו רק רואים החמרה ובסוף זה בא לידי ביטוי דווקא במקום ובבית שאתה הכי אוהב ואנחנו חייבים מיד להיכנס פה לפעולה וליישם אותו

דבורה ביטון:  אני בעד תקני עבודה שזה יהיה במסגרת משרד הרווחה, עובדים סוציאליים של המדינה

דבורה ביטון:  אני מבינה שיש רצון כרגע להפריט, אנחנו צריכים להיות מאוד זהירים עם זה שחלילה זה לא יבוא לידי ביטוי שלא אחת ראינו, ראינו את זה בבני ציון, אנחנו מפריטים ובסוף יש שם איזה שהוא חישוב כלכלי ולא בטוח שרואים מה קורה באמת

דבורה ביטון:  בסוף יש לנו מטרה אחת ראשית, לאפשר לגברים האלה או לאנשים האלימים לצאת מהמעגל הזה ולחזור לקהילה ולחייהם האישיים

דבורה ביטון:       אני רוצה להגיד לגברתי, כדוגמה, יש את זה היום בחדלות פירעון, זה נקרא שיקום כלכלי

דבורה ביטון:  אנשים שנכנסים להליך הזה בית המשפט מחליט בסוף שזה לא מספיק שאנחנו מגנים עליך, אז זה נקרא פשיטת רגל, היום זה נקרא שיקום כלכלי, ושולחים אותם ללמוד איך לנהל את החשבון, להוציא אותם מהמעגל של החובות, זה היינו הך, וכשבית משפט מורה זה חשוב

דבורה ביטון:  מה שכן, קצת קשה לי שבסוף רק במין סוג של הערכה תהיה לו את הזכות

דבורה ביטון:  אני באופן אישי חושבת שמי שצריך לתת בסופו של יום את חוות הדעת אם הוא באמת יכול לצאת מהמעגל או לא זה דווקא אותו מטפל שהוא יופנה אליו, כפי שעושים עם מגשרים, אחרי פגישה, שתיים, שלוש אפשר להתרשם

דבורה ביטון:      בנוסף, גברתי, הייתי מנסה גם להחיל את זה בבתי הכלא

דבורה ביטון:  ברגע שגברים כבר נעצרים, נכלאים בגלל נושא של אלימות, ששם באופן אוטומט יתחילו, אגב מהיום הראשון שהם שם להתחיל את הטיפול ולא לחכות, כי מה שקורה לפעמים זה לוקח שנה ואין סיבה, הם בכלא כבר, הם גם ככה יהיו ממושמעים - - -     

עאידה תומא סלימאן: ועם השחרור המנהלי רבים מהם משתחררים לפני שהם מקבלים אפילו - - -     

דבורה ביטון: כן, בסוף אתה מכניס אותם והם חוזרים לאלימות ולא עשינו כלום

דבורה ביטון:  אם תתחיל את הטיפולים בכלא אנחנו נקבל אותם יוצאים כאזרחים וכשהם מבינים איפה הבעיה שלהם

דבורה ביטון:  תודה, גברתי

עאידה תומא סלימאן: תודה רבה

עאידה תומא סלימאן:  חברת הכנסת אתי עטייה, תרצי להתייחס?      

חוה אתי עטייה: כמה מילים

חוה אתי עטייה:  אני מברכת על הדיון, הוא חשוב מאוד

חוה אתי עטייה:  אני מצטרפת לדבריה של חברת הכנסת דבי

חוה אתי עטייה:  אני הגשתי שאילתה ישירה למזכירות הכנסת ואני נדחיתי

חוה אתי עטייה:  אני רוצה לשמוע פה מאגף - - -     

עאידה תומא סלימאן: זו הייתה שאילתה דחופה ונדחית

חוה אתי עטייה: שאילתה דחופה ונדחיתי

חוה אתי עטייה:  רציתי לדעת למה מפריטים את השירות, למה העובדים הסוציאליים של משרד הרווחה לא מיישמים את התכנית, למה צריך לעשות מיקור חוץ

חוה אתי עטייה:  ולתת עוד דיונים מרתוניים ולא בעוד שנה ייושם החוק, הכול על מי מנוחות פועל ונמשך, וזה חיי אדם

חוה אתי עטייה:  חוץ מזה מדובר בהצלת נשים

עאידה תומא סלימאן: תודה לכן

עאידה תומא סלימאן:  האמת, אני חייבת להגיד שהייתה לי פנייה שפנו בשמי עורכות הדין סאוסן זאהר, שתיכף אני מקווה שהיא תצליח לעלות לזום ותדבר, וגם עורכת הדין מיכל תגר מהקליניקה המשפטית באוניברסיטת תל אביב

עאידה תומא סלימאן:  הם פנו בשמי לשר יעקב מרגי וליועמ"שית של הממשלה, שאני בטוחה שהיא עסוקה מאוד בימים האלה, או מעסיקים אותה מאוד, פניתי בבקשה לעצור את תהליך ההפרטה ובבקשה לקבל תשובות שלצערי הרב עד היום הזה לא קיבלתי תשובה

עאידה תומא סלימאן:  למרות הדחיפות שבנושא ולמרות הצעדים שנגדם אני מוחה המשרד ממשיך לטפל בהם, כלומר להוציא למכרז

עאידה תומא סלימאן:      אני יודעת גם שלאיגוד העובדים והעובדות הסוציאליים הייתה עמדה מאוד מכבדת ומכובדת בעיניי, גם מאוד מוסרית, בזה שהם התנגדו לעניין של ההפרטה של השירות הזה וגם, עד כמה שידוע לי, הכרזתם על סכסוך עבודה שההסתדרות הצטרפה אליו

עאידה תומא סלימאן:  אני נותנת את זכות הדיבור לאפרת מהאיגוד

עאידה תומא סלימאן:  בבקשה, גברתי, תציגי את העמדה שלכם ואיפה המגעים שלכם עם המשרד בנושא עומדים

אפרת רותם: אנחנו נמצאים במצב אבסורדי, מצד אחד יש כאן חוק שלא מיושם כבר קרוב לשנה, שזה דבר שכל מי שיושב פה בחדר יכול להבין שזה לא סביר בלשון המעטה, זה לא משהו שמתקבל על הדעת, ומצד שני בזמן הזה משרד האוצר ומשרד הרווחה, במקום לפתור את זה באמצעות מתן של שירות ראוי לאותם גברים, מתחילים איזה שהוא פתח חדש של הפרטה

אפרת רותם:       הפרטה של שירותי רווחה זה משהו שאנחנו מכירים, מרבית השירותים מופרטים, יש עם זה הרבה מאוד בעיות

אפרת רותם:  חברת הכנסת ביטון הזכירה למשל מה שקורה במוסדות לאנשים עם מוגבלות, זו דוגמה אחת, יש עוד הרבה מאוד בעיות אחרות, אבל הרכבת הזאת כבר יצאה, זה לא חדש, זה כבר מאחורינו, אבל אנחנו נמצאים כאן בתפקיד שהוא מסוג שונה מהשאר

אפרת רותם:  אם עד עכשיו המדינה הפריטה את הביצוע, זאת אומרת מישהו החליט שצריך לקבל טיפול והביצוע הופרט, כאן אנחנו נמצאים במצב שבו תפקיד של עובד באמצעות הסמכה של שר הרווחה מול בתי המשפט ומפעיל שיקול דעת הוא זה שיופרט

אפרת רותם:       מה זה אומר יופרט? זה אומר שגורמים פרטיים, יכול להיות שגם חברות עסקיות למטרות רווח, 50% מהשירותים היום מופרטים לחברות עסקיות למטרות רווח שצריכות לתת בסופו של דבר דין וחשבון לבעלי המניות מה הם גזרו עבורם, הם אלה שיכריעו האם אפשר להפנות את הגבר הזה לטיפול או אי אפשר להפנות אותו לטיפול, ימליצו המלצה כזו בבית משפט

אפרת רותם:  אגב, הם יפגשו אותו מראש לפי צו של בית משפט, הגבר לא מגיע מבחירה, וזה בסדר גמור, זו המטרה, ובהמשך הם גם יצטרכו לדווח לבית המשפט על ההתקדמות של הטיפול

אפרת רותם:       אמנם אנחנו איגוד העובדות והעובדים הסוציאליים, האחרונה שאני דואגת לה זה השכר של העובדת הסוציאלית בקצה, יש צו הרחבה, היא מוגנת, אני אומרת את זה גם לטובת עובדות שאולי צופות, זה לא מה שמדאיג אותנו

אפרת רותם:  מה שמדאיג אותנו כאן זה שבסופו של דבר לוקחים שירות ומכניסים לתוכו אינטרסים זרים

אפרת רותם:  זה יכול להשפיע בזה שבסופו של דבר למפעיל, ששוב הוא ב-50% מהמקרים חברה למטרות רווח שיש לה אינטרסים עסקיים, צריך עכשיו להכניס את השיקולים האלה ולהציב את העובדת בקצה גם בניגוד עניינים

אפרת רותם:       אני אתן לכם סתם דוגמה, מה קורה אם אותו גבר, כשאנחנו יודעים שגברים שנוהגים באלימות יש להם גם מאפייני התנהגות שיכולים להיות מניפולטיביים, יכולים להיות עברייניים, הם יכולים להיות אלימים גם בהקשר הזה, מה קורה אם הוא מגיע לבעל החברה ואומר: אם העובדת שלך לא נותנת את ההמלצה שאני רוצה אני תובע אותך, איך זה ישפיע על ההחלטות שלו ואיך זה ישפיע על מה הוא עושה בקצה? איך הוא שם את זה? איך זה משפיע על המערך המקצועי שמצוי כאן?      בסוף יש כאן איזה שהיא החלטה שלא כל כך ברור כרגע איפה היא עומדת, האם זו החלטה שהיא פנימית של משרד הרווחה, שמחליטים שעקרונית נכון להוציא את זה למכרז, או שיש כאן סירוב של משרד האוצר להמיר כסף שכבר קיים לתקנים בשירות המדינה

עאידה תומא סלימאן: אני חייבת להגיד שבשאילתה שהפניתי לשר בעניין השימוש בתקציב שהוקצה לשנה שעבר עברה בהצעת החוק התשובה של השר הייתה שאין כסף כזה שהוקצה

עאידה תומא סלימאן:  אני חושבת שזה לא נכון

עאידה תומא סלימאן:  סליחה, אני יודעת איך אתם מתוקצבים, נותנים לכם את התקציב ואתם מחליטים על העדיפויות והעדיפות שלכם הייתה לא ליישם את החוק שהוקצו לו בדיונים על החקיקה שלו שבעה מיליון שקל

עאידה תומא סלימאן:  אז זה היה בחישובים ותיכף אני אפנה לאוצר וארצה תשובות

עאידה תומא סלימאן:  מבחינתי זה כסף שהוכנס לתוך התקציב שלכם ואתם הפניתם אותו למקום אחר בתוך המשרד

עאידה תומא סלימאן:  על זה אני אבקש לקבל תשובה

אפרת רותם: חד משמעית

אפרת רותם:  היושבת ראש מעלה כאן עניין נוסף שצריך לקבל עליו תשובה

אפרת רותם:  בסופו של דבר אין מחלוקת מקצועית שזה שירות שצריך להיעשות בשירות המדינה, בדיוק כמו שכמובן שמעריכי המסוכנות בחוק האיזוק האלקטרוני לכשיהיו יהיה בשירות המדינה, אין כאן שום מחלוקת, יש כאן שאלה של בסוף האם יש תקנים לזה או אין תקנים לזה

אפרת רותם:       כמו שאמרת, יושבת הראש, אכן אנחנו באיגוד הוצאנו סכסוך עבודה, אנחנו גם במגעים מול משרד הרווחה, אנחנו גם שוקלים פנייה לבג"צ בעניין

אפרת רותם:  מבחינתנו כל הכלים על השולחן כי יש כאן סוגיה עקרונית

עאידה תומא סלימאן: כנראה יהיו שתי פניות לבג"צ

אפרת רותם: בהחלט

אפרת רותם:  יש כאן סוגיה שהיא עקרונית מבחינתנו ולכן אנחנו על הרגליים האחוריות על הסוגיה הזו

אפרת רותם:  תודה

עאידה תומא סלימאן: תודה לך

עאידה תומא סלימאן:  אני רוצה להתייחס לעובדה שאני מבינה עכשיו שנציגי בתי המשפט, הנהלת בתי המשפט, לא נמצאים בדיון

עאידה תומא סלימאן:  הם אמרו שהם לא משתתפים, מעניין מאוד

עאידה תומא סלימאן:  כלומר כאשר פונים מהכנסת ומזמינים זה לא עניין אופציונלי, משתתפים או לא משתתפים, אנחנו לא מזמינים לאיזה שהיא מסיבה, אנחנו מזמינים לדיון שאמור לדון בדיני נפשות

עאידה תומא סלימאן:       אנחנו הפנינו גם בדיונים הקודמים שהיו בוועדה לקידום מעמד האישה שאלות לבתי המשפט לדעת מה המצב הקיים מאחר שקיים חוק במדינת ישראל, לא מיושם, איך מתנהלים השופטים בתקופה הזו כאשר מגיעים אליהם תיקים שהם צריכים לפסוק בהם בעניינים האלה, איך הם מתנהלים, מה קורה במקרה – הרי גם החוק שתיקנו בזמנו אמר שהשופטים רשאים לבקש חוות דעת והערכה ולהפנות לטיפול

עאידה תומא סלימאן:  אני רוצה לדעת מה קורה, במיוחד כשעכשיו אמרנו שהם חייבים

עאידה תומא סלימאן:  לא שחידשנו הרבה דברים, המערכת הייתה אמורה להבין ולקלוט ולעבוד לפי הרשאות של השופטים, עכשיו אנחנו אומרים שהם חייבים ואנחנו לא מקבלים את התשובות

עאידה תומא סלימאן:       אז אני מבקשת, אנחנו נפנה בשם הוועדה להנהלת בתי המשפט ונדרוש תשובות לשאלות האלה והסבר וגם סטטיסטיקה, כמה בקשות כאלה הופנו כדי לקבל חוות דעת, כמה גברים הופנו

עאידה תומא סלימאן:  גם השופטים התייחסו לעובדה שמבחינתנו החוק נמצא וקיים בספר החוקים והתחולה שלו התחילה ובתי המשפט, אני רוצה לדעת איך הם מתייחסים לעובדה הזו

חוה אתי עטייה: למתי החוק נדחה?      

עאידה תומא סלימאן: הם ביקשו והם כבר שנה עוד מעט אחרי התחילה שלו שהייתה אמורה להיות באוגוסט

קריאה: זה חוק שהוא הוראת שעה לחמש שנים

עאידה תומא סלימאן: כבר בזבזו לנו שנה מהוראת השעה

עאידה תומא סלימאן:  אני ארצה לשמוע את המשתתפים ואחר כך לקבל את התשובות

עאידה תומא סלימאן:  ממרכז השלטון המקומי, תמי ברששת בזום

עאידה תומא סלימאן:  קודם כל אני רק מזכירה לכולם, מי שלא ידע, חלק מהחסמים שדיברו עליהם במשרד, למה הם עושים את זה במיקור חוץ, כי הם ביקשו שהרשויות המקומיות בעצם ייקחו על עצמם את העניין של העובדים והעובדות הסוציאליות, כלומר גם דרשתם השתתפות של הרשויות המקומיות, המצ'ינג מה שנקרא, וכאשר השירות הוא מחוזי ולא היה ברור איך רשויות מקומיות יישאו באחריות על שירות שהוא מחוזי ואז אני מבינה שבשלטון המקומי התנגדתם לזה

עאידה תומא סלימאן:  מה העמדה שלכם היום?      

תמי ברששת: חברת הכנסת עאידה תומא, אני הייתי בדיונים מהתחלה בנושא הזה

עאידה תומא סלימאן: אני לא שומעת

עאידה תומא סלימאן:  נעבור לנציגת ויצ"ו או למישהו מהנוכחים עד שנתקן את הבעיה בזום

עאידה תומא סלימאן:  נתחיל עם משרד הרווחה והביטחון החברתי

עאידה תומא סלימאן:  אני גיליתי עכשיו שעד היום הזה אני לא זוכרת איך אתם נקראים

עאידה תומא סלימאן:  פעם אני קוראת לכם משרד רווחה, פעם שירותים חברתיים, הם עברו הרבה גלגולים

עאידה תומא סלימאן:  בבקשה

סאיד תלי: תודה

סאיד תלי:  לא הצלחנו באמת ליישם את החוק שכל כך תמכנו ורואים את החשיבות שלו ואנחנו לא גאים בכך

סאיד תלי:  אני אתייחס בקצרה למה

סאיד תלי:  אמנם ההסברים ניתנו בדיונים קודמים ובוועדות שונות, אבל אני אגיד את זה בקצרה וכמובן אתמקד יותר לאן אנחנו הולכים מכאן בנסיבות שנוצרו

סאיד תלי:       אנחנו ניסינו, ואולי תתייחס לכך אחר כך נציגת השלטון המקומי, כן להפעיל את זה בתקציב שניתן, במסגרת התקציבית שהוקצתה, שככל הזכור לי - - -     

עאידה תומא סלימאן: אז היה תקציב

סאיד תלי: אף אחד לא אמר שלא היה תקציב

סאיד תלי:  כן, שישה מיליון

עאידה תומא סלימאן: תראו על מה אנחנו מתווכחים, שישה מיליון, כאשר מיליארדים עפים בבניין הזה

סאיד תלי: אני כמובן לא מתווכח על זה

עאידה תומא סלימאן: אני מודה לך שאימתת את מה שאמרתי

סאיד תלי: אני אשלים, ברשותך, ואז אני אשמח לעוד שאלות

סאיד תלי:  כן, המסגרת התקציבית שניתנה אז לפני שנה הייתה שישה מיליון, רצינו להפעיל באמצעות הרשויות המקומיות ונציגי השלטון המקומי, בצדק מבחינתם, לא הסכימו, מכיוון שהתקציב לא כלל מעטפת של ניהול, הדרכה, מבנים ועוד, כמו שגם את כיוונת

סאיד תלי:  בנסיבות האלה שנוצרו, וכמובן בגלל המצב המאוד בעייתי מבחינתנו, שלא הצלחנו ליישם את החוק כפי שבעצם גם רצינו - - -     

חוה אתי עטייה: מה הסיבה שלא הצלחתם ליישם את החוק?      

סאיד תלי: זה מה שאני מנסה לומר

סאיד תלי:  מסגרת התקציב שניתנה לא הספיקה, כשרצינו להפעיל את זה באמצעות הרשויות המקומיות הם דחו, סירבו, בגלל שלא ניתנה מספיק מעטפת, כמו שאמרתי, של ניהול, מבנים, הדרכה ורק לטובת התקינה עצמה של 30 תקנים

סאיד תלי:  אם אני מדבר על התקציב שכן אנחנו צובעים לטובת העניין הזה, אמנם במכרז, ואני אגיד איך הגענו למכרז, אז אנחנו מייעדים לזה 9

סאיד תלי: 5 מיליון שקלים

סאיד תלי:  לא במקרה הגענו לתקציב הזה כי בעצם זה מראה שהתקציב שמלכתחילה יועד לעניין הזה לא הספיק וצדקו נציגי השלטון המקומי

סאיד תלי:      בכל מקרה אני כן אגיד שהמכרז הזה בהיעדר תקני מדינה תוספתיים ייעודיים, לא מתוך התקנים שכבר משרד האוצר מעביר אלינו, והם הולכים לצרכים מאוד מאוד חשובים אחרים, לא ארחיב פה במה אנחנו עוסקים, כמובן תחומים שאי אפשר לקחת - - -     

עאידה תומא סלימאן: אפשר לדעת כמה תקנים כאלה קיבלתם למשרד?      

סאיד תלי: כל שנה אנחנו מקבלים איזה שהוא מספר של תקינה, אבל היא כבר מראש הולכת לתחום של ילדים בסיכון, פגיעות מיניות ותחומים אחרים חשובים שאנחנו לא יכולים מצד אחד לקחת מכאן ולשים במקום שהוא גם סופר חשוב, אבל כל הנושאים שהם כבר – וכמובן זה מספר תקינה מצומצם, אני לא יכול להגיד כרגע כמה קיבלנו השנה הזאת ולפני שנה

סאיד תלי:  אני יכול לנסות לברר, אני לא יודע, אבל אני כן מבטיח שאלה דברים חשובים

עאידה תומא סלימאן: אנחנו יודעים שכל הנושאים שהמשרד שלכם מטפל בהם הם סופר חשובים, אבל אנחנו גם יודעים שהנושא הזה שאנחנו מטפלות בו בישיבה הזו, ואתם יודעים כמה אני מעורבת בנושאים אחרים אצלכם, גם סופר חשוב

עאידה תומא סלימאן:  אז אני שמחה שאתה מדבר על תוספת תקציבית כאילו, אבל אני חייבת להזכיר, יש תקציב שהוקצה לשנה שכבר עברה שלא השתמשתם בו והייתי רוצה לראות את כולו מיועד ליישום החוק הזה

עאידה תומא סלימאן:  כלומר הוקצה לכם תקציב שנה שעברה, לא השתמשתם בו, לא יישמתם את החוק, לפי מיטב הבנתי היו צריכים להעביר את הכסף הזה לשימוש בשנה הזו, ולא להעביר אותו לנושאים הסופר סופר חשובים במשרד

סאיד תלי: כן, אבל יש הבדל בין תקציב לבין תקני מדינה

עאידה תומא סלימאן: אני יודעת שיש הבדל, אבל גם בעניין התקציב שאתם משתמשים בו לכסות את התקינה

עאידה תומא סלימאן:  הרי התקציב עכשיו, משתמשים בו כדי לכסות את התקינה

עאידה תומא סלימאן:  אתם לא קיבלתם תקינה, וב-9

עאידה תומא סלימאן: 5 מיליון משתמשים בהם לבניינים ולניהול ולפיקוח, אלא אתם משתמשים בהם כדי שיהיה תקינה ליישום החוק הזה

עאידה תומא סלימאן:  נכון או לא?      

סאיד תלי: לא, ככל שידוע לי יש הבדל בין תקני מדינה לבין תקציב כזה או אחר שמיועד לתקינה שהיא מיועדת לשלטון המקומי

סאיד תלי:  אז התקציב קיים, עוד פעם, אני לא אומר שיש פה בעיה של תקציב, אני רק אגיד שבסופו של דבר אם אנחנו מגיעים לרגע שבו אנחנו ממשיכים לעכב את יישום החוק אז אנחנו כן החלטנו ללכת על המכרז

סאיד תלי:  דרך אגב, אחרי התייעצות - - -     

עאידה תומא סלימאן: היו איזה שיקולים מקצועיים בעניין מיקור חוץ?      

סאיד תלי: מה הכוונה שיקולים מקצועיים?      

עאידה תומא סלימאן: שיקולים מקצועיים, כלומר השיקול הוא שדווקא מיקור חוץ ייטיב עם היישום המקצועי והשירות המקצועי הניתן, או שההחלטה הייתה בנויה כולה על שיקולים תקציביים?      

סאיד תלי: לא, אנחנו הרי מלכתחילה רצינו להפעיל את זה בתקציב שיאפשר קליטת תקני עו"ס בשלטון המקומי, אז זו לא החלופה הראשונית שלנו, אבל כשראינו שאין לנו את האפשרות להפעיל דרך השלטון המקומי ומצד שני אין לנו את התקנים התוספתיים הייעודיים אז אנחנו אמרנו שאנחנו הולכים על המכרז

סאיד תלי:  זה לא שיקול מקצועי תקציבי, אבל כן בדקנו מבחינה משפטית

סאיד תלי:  אתם הרבה מרבים להשוות בין הערכת המסוכנות לבין בדיקת התאמה לטיפול, זה משהו שונה לגמרי מבחינת המומחיות הנדרשת, מבחינת העברת המידע שצריך מעריך מסוכנות, חיסיון על חומרים, להבדיל מבודק התאמה לטיפול

סאיד תלי:       הטיפול בסופו של דבר כן יתקיים במרכזים עצמם, מרכזי הטיפול למניעת אלימות במשפחה, השלטון המקומי, אבל בדיקת ההתאמה שזה תפקיד יחסית קצר, ראשוני, של מפגש עד שלושה מפגשים, שדרך אגב הוא גם לא כותב חוות דעת, אלא כותב מענה קצר של כן מתאים, לא מתאים, כן מגייס לטיפול, כן מפנה לטיפול, מבחינת גם העברת החומרים אז אנחנו כן חשבנו שזה משהו שכן יכול להיות, שאם נצמיד לו גם מנהל תחום ייעודי, גם פיקוח במחוזות וגם מעורבות של המשרד בהכשרות של כל העובדים הסוציאליים, אז חשבנו שזה כן אפשרי, להבדיל ממעריך מסוכנות

עאידה תומא סלימאן: אבל אתה שומע את עצמך, סאיד, אתה אומר חשבנו, להצמיד פיקוח, להכשיר, אני לא יודעת מה עוד, אבל הם לא יהיו עובדים משלנו

עאידה תומא סלימאן:  האם קיים גוף באמת היום שיכול לתת חוות דעת כחלק מתהליך משפטי? יש לכם דבר כזה במשרד? יש לכם עוד שירות שהוא חלק מחוות דעת בתהליך משפטי שניתן על ידי מיקור חוץ?      

סאיד תלי: זה לא חוות דעת, זה בדיוק העניין

סאיד תלי:  אנחנו יודעים מה זה, עו"ס מגן אמור בסופו של דבר, אחרי שהוא פגש למפגש עד שלושה את אותו גבר פוגע שמופנה, המטרה המרכזית היא באמת לגייס אותו לטיפול ולכתוב מענה קצר שמעדכן את בית המשפט, מצא אותו מתאים או לא מצא אותו מתאים

עאידה תומא סלימאן: יש לכם עוד שירות שנותן מענה לבתי המשפט כדי לסייע להם בפסיקות שלהם על פי חוק, כלומר חלק מתהליך משפטי, יש לכם עוד שירות כזה במשרד שהוא מיקור חוץ?      

סאיד תלי: שירות שנותן מענה או חוות דעת לבית משפט לא

עאידה תומא סלימאן: לא

עאידה תומא סלימאן:  כלומר אנחנו התקדים במקרה זה

דבורה ביטון: זה בדרך כלל סוג של תסקיר

עאידה תומא סלימאן: אני מבינה שזה תקדימי, שמפריטים פעם ראשונה את השירות שהוא חלק ממתן חוות דעת לתהליך משפטי למיקור חוץ

עאידה תומא סלימאן:  זאת פעם ראשונה שמוציאים את זה למכרז

עדה מימון: המכרז נכתב כבר? יש את התנאים מי אמור לעשות את זה, מה ההכשרות?      

דבורה ביטון: יש כבר זוכים?      

עאידה תומא סלימאן: לא, עוד לא יצא המכרז

עאידה תומא סלימאן:  המטרה שלנו שלא ייצא

דבורה ביטון: אז מתי יתחילו לטפל באנשים?      

עאידה תומא סלימאן: בואו נשמע את הלו"ז

סאיד תלי: המכרז, עובדים עליו בצורה אינטנסיבית, הוא מוכן לצאת לפרסום לשבוע-שבוע וחצי, כלומר לוועדת מכרזים הוא אמור להגיע בשבוע הבא

סאיד תלי:  המכרז נכתב, אני מעורב בכתיבה שלו, כמובן לא רק אני, הרבה עורכי דין וייעוץ משפטי, ותנאי הסף של המכרז לכניסה בכלל, להגשת מועמדות, הם מאוד מאוד גבוהים

סאיד תלי:  אני לא יודע אם זה נכון, אפרת, שמישהו – אנחנו דורשים שם שהספק יהיה עם ניסיון של שנים בטיפול באלימות במשפחה, הכשרות, יש פה הגדרות, לא בדיוק מישהו עסקי יכול להפעיל לא יודע מה והוא יכול לגשת

סאיד תלי:  אפילו לגשת

אפרת רותם: ב-50% מהשירותים זה המצב

סאיד תלי: אני לא יודע, אני מדבר על המכרז הספציפי הזה

סאיד תלי:  זה עניין אחד

סאיד תלי:  לגבי העניין הזה שאמרת של איומים, לא איומים - - -     

עאידה תומא סלימאן: אני מאוד שמחה לשמוע את ההערכה שלך, סאיד, שתנאי הסף מאוד גבוהים ודורשים, האם מהיכרות שלך בשטח ומהספקים שנמצאים בפול שלכם שנותנים שירותים, אני יודעת שאתה יודע מי הנפשות הפועלות, אתה חושב שיהיה מישהו שייגש לשירות הזה, למכרז?      

סאיד תלי: כן, למה? כי אנחנו מלכתחילה בדיוק את השאלות האלה שואלים את עצמנו, אנחנו לא שמנו את זה שמי שייגשו יש להם רק את החלק או את היכולת או את הניסיון או גוף ידע בנושא של טיפול בגברים, לא, אלא בתחום אלימות במשפחה

סאיד תלי:  למשל ארגונים שכבר יש להם התקשרויות ומפעילים שירותים סופר רגישים מול המשרד בתחום הזה, מן הסתם הם כן יכולים להיות מאוד מתאימים לגשת

עאידה תומא סלימאן: שאלה שנייה, מה בקשר למרכזים פיזית? כלומר לספק את המבנה או את המקום שיישבו בו העובדים, זה חלק מהאחריות של בתי משפט? זה חלק מהאחריות של המכרז, של הזוכה במכרז?      

סאיד תלי: זו אחריות של הספק

סאיד תלי:  אנחנו מדברים על 13 יחידות בפריסה ארצית, היו 12 והגדלנו את זה ל-13, וכן, יש באמת - - -     

קריאה: שיושבים ליד בתי המשפט

סאיד תלי: כן, שהם בעצם בהתאמה למיקומים ולפריסה של בתי המשפט לענייני משפחה

סאיד תלי:  אם יש בראשון בית משפט לענייני משפחה אז בראשון תהיה גם יחידה כזאת, הספק אמור לספק את המבנה וכמובן הפירוט של מה המבנה אמור לכלול, זה מפורט

דבורה ביטון: ומה לוח הזמנים של המכרז? נניח שיש לנו זוכה, מתי אנחנו מתחילים לראות כבר פעולות?      

סאיד תלי: מכיוון שכל המשרד, מהמנכ"ל והשר ומטה מעורבים בזה וזה מקבל תעדוף, אז ההערכה היא שאם יתפרסם בשבוע-שבועיים הקרובים ההפעלה יכולה להיות תוך ארבעה חודשים

אפרת רותם: אם אנחנו מדברים על שלושת המרכזים, כלומר בכל מרכז יושבות שתי עובדות?      

דבורה ביטון: יש תחושה שגם השנה השנייה תלך לנו לאיבוד

קריאה: תעשי ישיבת מעקב

עאידה תומא סלימאן: לפני המעקב, אני לא בעד הוצאת המכרז, אני רוצה לעצור את המכרז הזה

עאידה תומא סלימאן:  אני רוצה תשובות ממשרד האוצר, מהנציג של משרד האוצר

עאידה תומא סלימאן:  השאלה המרכזית שלי היא מה הסיבה שאתם לא מוכנים לתת תקינה דווקא לחוק הזה כאשר רק אתמול אני שומעת שחוק שעוד לא חוקק כבר נכנסו בו שמונה תקנים ליישומו, שאני חושבת שהם מעט ואני חושבת שצריכים להיות יותר, חוק האיזוק

עאידה תומא סלימאן:  אפשר לדעת מה עמדת האוצר ולמה אתם לא הסכמתם שזה יהיה תקינה של המדינה?     

דניאל פרידמן: בוקר טוב

דניאל פרידמן:  אני אנסה לעשות סדר ב - - -     

עאידה תומא סלימאן: למה? אני לא רואה שום בלגן, מה הסדר?      

דניאל פרידמן: לפחות לי בראש בהשתלשלות האירועים

דניאל פרידמן:  כשחוקק החוק והיה סיכום יחד עם משרד הרווחה על אופן ההפעלה הוא בחר להפעיל את זה דרך הרשויות המקומיות, כמו שתיאר פה סאיד, במהלך הדרך עלו קשיים ומשרד הרווחה בחר להוציא את זה במכרז

דניאל פרידמן:  לנו אין בעיה גם אם משרד הרווחה ירצה להפעיל את זה באופן אחר, בין אם זה חזרה דרך הרשויות, להקצות לשם כך תקנים משלו זה גם דבר לגיטימי

דניאל פרידמן:  בסופו של דבר בתוך סדרי העדיפויות של המשרד ככה הוא בחר לפעול

עאידה תומא סלימאן: כלומר אתה אומר לי שאם משרד הרווחה יחליט עכשיו לעצור את התהליך של המכרז ולבוא לאוצר ולהגיד שהם החליטו שזה יהיה מהתקינה של המדינה, אין לכם בעיה עם זה?      

דבורה ביטון: כי השכר צריך להיות אותו שכר של העובדים

דניאל פרידמן: השכר הוא אותו שכר, זו לא הנקודה

דניאל פרידמן:  אני חושב שקודם כל הדבר הזה יעכב עוד יותר את התהליך, התהליך של המכרז אמור להיות יותר מהיר להפעלה

עאידה תומא סלימאן: אל תדאג לתהליך, אני רוצה תשובה מה העמדה של האוצר בעניין תקינה

דניאל פרידמן: ככל שהמשרד ירצה לעשות את זה מהתקינה הקיימת שיש לו אין לנו שום בעיה

עאידה תומא סלימאן: מהתקינה הקיימת, כלומר מוסיפים עוד חוק אבל לא מוסיפים תקנים

עאידה תומא סלימאן:  זאת העמדה של המשרד?      

דניאל פרידמן: בסופו של דבר המשרד תוקצב במסגרת דיוני התקציב אחרי שהחוק עבר, עם כל דרישותיו והתעדוף, הוא קיבל את כל המשאבים ועכשיו הוא מתעדף בין הצרכים השונים שלו

אפרת רותם: מה הסיבה לא להמיר את הכסף לתקנים? מה ההצדקה כרגע לא להמיר?      

עאידה תומא סלימאן: אני מבינה שהתקציב עצמו יכול להיות מומר לתקינה, חלק גדול ממנו לפחות

דניאל פרידמן: לנו אין התנגדות עקרונית

דניאל פרידמן:  ציינת קודם, יושבת הראש, שמדובר בתקדים, להבנתי במשרד הבריאות הערכות מסוכנות לעברייני מין מבוצעות גם כן במודל מכרזי ולא רואים עם זה בעיה עקרונית, ושוב, אני לא חושב שגורמי המקצוע במשרד - - -      

עאידה תומא סלימאן: אבל תראה את האבסורד, הערכת מסוכנות שם נעשית במיקור חוץ ואתה משתמש בזה בדוגמה, אבל הערכת מסוכנות לאיזוק האלקטרוני כבר נתתם להם תקנים

דניאל פרידמן: לא

עאידה תומא סלימאן: מה זאת אומרת לא? כתוב בהחלטת הממשלה שיוקצו שמונה תקנים

דניאל פרידמן: החוק עוד לא עבר והוא בדיונים בכנסת, לכשיעבור הוא יעבור באופן שיסוכם בין המשרדים

עאידה תומא סלימאן: זאת החלטת ממשלה שהשר שלך ישב בה

דניאל פרידמן: יכול להיות שאופן ההפעלה יהיה כזה, יכול להיות שהוא יהיה אחר, זה לא - - -     

עאידה תומא סלימאן: האמת, אני אשמח אם תגיע לדיון מחר בתשע בבוקר בבט"ל ותגיד להם שהחוק הזה או יעבור ככה או נעשה בו שינויים

עאידה תומא סלימאן:  אני מאוד אשמח

דניאל פרידמן: החוק לא עבר עדיין

אפרת רותם: יש החלטת ממשלה שאומרת שיהיו בו שמונה תקנים

עאידה תומא סלימאן: לא חשוב, האוצר ישנה אותה, עובדי האוצר ישנו אותה

דניאל פרידמן: לא, לא מקצים משאבים לפני שהחוק עובר, בכל מקרה

אפרת רותם: אוקיי

אפרת רותם:  אז מה שאני מבינה מזה זה שככל שעכשיו תיקון 18 מופרט הפתח פתוח גם להמשך, גם למעריכי המסוכנות של תיקון 19 באיזוק האלקטרוני

עאידה תומא סלימאן: בדיון שהתקיים ב-8 בפברואר השנה בוועדה לקידום מעמד האישה היושבת ראש, פנינה תמנו, אמרה שאנחנו רוצים תקני מדינה, זו הייתה כוונת המחוקק

עאידה תומא סלימאן:  את אומרת במאי, כלומר לתאיר, נציגת משרד האוצר: תמצאו פתרון שבמאי יהיו תקנים

עאידה תומא סלימאן:  תאיר, רשום בפרוטוקול, נציגת המשרד שלכם: אני אסכם במשפט על תקני המדינה, אם הוועדה מחליטה שניתן עוד זמן והדבר הזה יכול להיות בדיוני התקציב שמתחילים כרגע, בסוף החודש הממשלה תצביע על התקציב וזה יתכנס לאזור מאי כשיהיה תקציב מדינה

עאידה תומא סלימאן:       כלומר הייתה החלטה, סוג של הבטחה, שתדונו על זה בתקציב ואם הוועדה תחליט שזה צריך להיות תקני מדינה תכניסו את זה לתקציב

עאידה תומא סלימאן:  האם זה התקיים?      

דניאל פרידמן: שוב אני אומר, אנחנו לא מקצים משאבים לאף חוק לפני שהוא עובר

דניאל פרידמן:  כשיעבור החוק - - -     

עאידה תומא סלימאן: זה חוק שכבר עבר

דניאל פרידמן: החוק לא עבר

דניאל פרידמן:  אם החוק יעבור - - -     

עאידה תומא סלימאן: אני מדברת עכשיו על החוק הזה, לא על האיזוק

דניאל פרידמן: המשאבים לחוק הזה, כמו שאמר סאיד, כפי שסוכמו כשעבר החוק הועברו, יש אותם בתקציב משרד הרווחה

דניאל פרידמן:  עכשיו את מדברת על האיזוק, אם הבנתי נכון

עאידה תומא סלימאן: אז אני מבינה שאתם לא מוכנים להקצות בנוסף תקנים ליישום החוק הזה

דניאל פרידמן: למשרד הרווחה יש תקנים משלו, יש לו מעל ל-3,500 תקנים, ככל שהוא מעוניין להעביר את הדבר הזה ב - - -     

עאידה תומא סלימאן: בקיצור לא

מלי אורגד: להבהיר, אמר את זה סאיד, אבל אני רוצה שזה ייכתב

מלי אורגד:  כל תחום חדש לא יכול להתפתח ללא תקציב תוספתי ובמקרה הזה עמדת האוצר הייתה שנתקצב את התקנים, תקני המדינה, מהמקורות שלנו

מלי אורגד:  וכפי שאת יודעת, גברתי, יש לנו המון המון נושאים אחרים שאנחנו מבקשים, פגיעות מיניות - - -     

עאידה תומא סלימאן: לא, לא, לא

עאידה תומא סלימאן:  אני לא אתחיל עכשיו להתעסק בנושאים האחרים ולתעדף את העבודה

עאידה תומא סלימאן:  מבחינתי זה עדיפות ראשונה

עאידה תומא סלימאן:  אני מבחינתי זאת עדיפות ראשונה, אז בואו לא נתווכח על התעדוף שלכם

עאידה תומא סלימאן:  אני לא רוצה להיכנס ולא מתיימרת להיכנס, אני רוצה תשובה

עאידה תומא סלימאן:  אתם פניתם בבקשה למשרד לקבל תקנים תוספתיים ליישום החוק הזה?      

מלי אורגד: אכן, פנינו למשרד האוצר לקבל תוספת של תקנים לחוק הספציפי הזה

מלי אורגד:  לא במסגרת מה שניתן בכל שנה, משהו חדש נקודתי לחוק הזה, וקיבלנו סירוב בעניין הזה

מלי אורגד:  אמרו לנו, מהמקורות שלנו, וזה, דרך אגב מה שאנחנו עושים, בנוסף לשישה מיליון אנחנו מוסיפים, כפי שאתם מבינים, 9

מלי אורגד: 5 מיליון

מלי אורגד:  אנחנו חושבים שמיקור החוץ, אנחנו נעשה אותו הכי מקצועי כמו שאנחנו יודעים, עם הספקים המקצועיים, הם ייבחרו, אנחנו נראיין אותם וכו'

מלי אורגד:  אני מבינה שאולי מבחינתכם זה לא הדבר האידיאלי, זה מה שיש כרגע

עאידה תומא סלימאן: תודה

עאידה תומא סלימאן:  נציגת השלטון המקומי, בבקשה שתי דקות על הזום, כי נצטרך לסיים את הדיון בעוד שמונה דקות

תמי ברששת: שמי תמי, אני יושבת ראש ארגון מנהלי שירותי הרווחה, הייתי בכל הדיונים

עאידה תומא סלימאן: יש לכם עוד נציגה, יכול להיות שנבדוק אם אצלה זה פועל יותר טוב, אסא בן יוסף

אסא בן יוסף: אני אנסה להתקרב ולדבר בקול רם

עאידה תומא סלימאן: לא, זה לא עובד

אסא בן יוסף: רק להגיד, יושבת נציגת האיגוד והיא הציגה את עמדתה, אנחנו מאוד תומכים בעמדה הזאת, פעם אחת, ופעם שנייה - - -     

עאידה תומא סלימאן: את מוכנה להעביר לנו בכתב בבקשה את העמדה שלכם?      

אסא בן יוסף: אנחנו נכתוב את זה בכתב ואנחנו נעביר את זה אלייך

עאידה תומא סלימאן: תודה

אפרת רותם: אסא אמרה שהיא תומכת בעמדת נציגת האיגוד, שזה צריך להיות בתקני מדינה

עאידה תומא סלימאן: תודה

עאידה תומא סלימאן:  אני יודעת שנציגי המשטרה כיבדו אותנו בנוכחות שלהם ואני מודה לכם, יש לכם מה לתרום לדיון? כי אני מרגישה שהדיון הוא יותר בכיוון של עניינים - - -     

אוהד טל: גברתי יושבת הראש, בשלב הזה אין לנו משהו מיוחד שרצינו לומר, כי אנחנו עדיין לא נכנסנו לתמונה כי ההסדר עדיין לא יצא לדרך, אבל ברגע שהוא ייצא לדרך - - - במקרים הרלוונטיים לנו

דבורה ביטון: יש איזה דרך טיפולית שלא קשורה למה שנאמר כאן שמתבצעת היום ברגע שאתם עוצרים או אוסרים כבר אדם אלים, גבר אלים, אבא אלים? האם יש איזה שהם טיפולים שהם ניתנים שאתם יודעים עליהם שלא קשורים לטיפול?     

עאידה תומא סלימאן: לא, לא, לא

עאידה תומא סלימאן:  אנחנו לא נפתח את הדיון הזה

אפרת רותם: תספרי לה שאנחנו מטפלים גם בגברים בתוך המרכזים שלנו

עאידה תומא סלימאן: אני מציעה שתדברו אחרי הדיון ותעדכנו

אפרת רותם: לא במשך השנה, אחרי שנה יש - - -     

דבורה ביטון: שזה אבסורד, הם כבר כלואים

עאידה תומא סלימאן: קודם כל אני מודה לכולכם על ההשתתפות, אבל אני רוצה להגיד דבר אחד

עאידה תומא סלימאן:  לא מתקבל על הדעת ואנחנו לא מוכנות לקבל את העובדה שכבר עברה שנה מאז שחוקק החוק הזה ועדיין אין תכנית שהיא באמת עונה על הצרכים ולמה חוקקנו את החוק ורצון פוליטי לקדם את זה כמה שיותר מהר

עאידה תומא סלימאן:  כי מה ששמעתי עכשיו, למרות אני לא מסכימה לפתרון הזה ואני אומרת לכם, לצערי הרב לא קיבלתי תשובה על המכתב לפני בג"צ שהפניתי למשרד, אני הפניתי מכתב על ידי עורכי דין, לא קיבלתי תשובה ואני מבינה עכשיו שאתם יודעים למכרז בעוד שבוע, אז אני אומרת לכם, אנחנו נלך לבג"צ כדי לעצור את התהליך הזה

עאידה תומא סלימאן:       שנייה, סאיד, אני מסכמת, מה שרציתם להגיד כבר אמרתם

סאיד תלי: לגבי המכתב, אני לא יודע על פנייה כזאת ואני ארצה לקבל אותה

עאידה תומא סלימאן: הפנייה היא לשר, סאיד

סאיד תלי: אני יודע שזה לשר, בדרך כלל הגורם המקצועי - - -     

עאידה תומא סלימאן: והייעוץ המשפטי של המשרד צריך לענות לי והם ייפנו אליכם

חוה אתי עטייה: כמה זמן עבר מאז שלא קיבלת תשובה?      

עאידה תומא סלימאן: עבר מה שעבר, הם היו צריכים לענות לי, במיוחד כשהם מוציאים את המכרז בשבוע הזה

עאידה תומא סלימאן:  אנחנו נפנה לבג"צ, גם איגוד העובדים הסוציאליים יפנה לבג"צ, זה מה שאני מבינה, וכדאי מאוד להעביר את זה הלאה במשרד אצלכם

עאידה תומא סלימאן:       הדבר השני, אני מעבירה ביקורת חריפה ואני פונה למשרד האוצר, לא מתקבל על הדעת ההתעקשות הזו, כאשר מחוקקים חוקים במדינת ישראל זה תפקידו של האוצר למצוא דרך ולהקנות כלים כולל תקינה של המדינה כדי ליישם את החוק הזה

עאידה תומא סלימאן:  התהפכו היוצרות פה, אנחנו מחוקקים חוקים אבל האוצר מחליט שהוא לא מיישם

עאידה תומא סלימאן:  ככה זה נשמע

עאידה תומא סלימאן:  זה לא מקובל ואני מבקשת, אנחנו נפנה למשרד האוצר, אנחנו נפנה לשר האוצר ונבקש תוספת של תקנים של המדינה במיוחד ליישום החוק הזה

עאידה תומא סלימאן:  לא מתקבל על הדעת משהו אחר

עאידה תומא סלימאן:       התבזבזה כבר שנה בלי ליישם את החוק הזה ומוטלת עליכם האחריות שהחוק הזה לא מיושם

עאידה תומא סלימאן:  זה דיני נפשות, החוק הזה

עאידה תומא סלימאן:  תתמהמהו בגביית מסים, תתמהמהו במתן מענקים כספיים, אבל בנושאים שקשורים בדיני נפשות אי אפשר לסלוח על זה

עאידה תומא סלימאן:  עכשיו אני שומעת שבעצם יישום החוק לא יתחיל לפני שישה חודשים מינימום, במקרה שאכן יהיה זוכה

עאידה תומא סלימאן:  עד שאתם מוציאים, עד שאתם סוגרים את המכרז, עד שאתם מחליטים, עד שהזוכה ימצא מקומות ויתחיל מרכזים ולהתחיל להפעיל, מינימום שישה חודשים

עאידה תומא סלימאן:  מבחינתי זאת תקופה שהחוק לא מיושם

עאידה תומא סלימאן:  כלומר התבזבזו שנה וחצי מהוראת השעה

עאידה תומא סלימאן:  אני אומרת לכם, הזמן הזה לא יהיה על חשבון יישום החוק ותהיה דרישה מאוד ברורה להאריך את הוראת השעה כדי ש – אני מקווה שזה לא הוראת שעה, אלא זה יהפוך לחקיקה ולא הוראת שעה, כולל תקנים, אבל אנחנו שומרים לעצמנו את הזכות כן להאריך, זה חוק שחוקק בוועדה לקידום מעמד האישה ואנחנו נדרוש - - -     

עדה מימון: יש אפשרות בצו של שר המשפטים בהסכמת שר הרווחה ובאישור הוועדה להאריך בתקופות נוספות עד מקסימום של שלוש שנים

עאידה תומא סלימאן: אבל בעיניי שלוש השנים האלה לא צריכות להיות כוללות את השנה וחצי שהחוק לא יושם, כי שנה וחצי זה לא באשמתנו, איבדנו אותן ויש לנו את הזכות להאריך לעוד שלוש שנים, אז זה בעצם ארבע שנים

עאידה תומא סלימאן:  זה יהיה ארבע שנים וחצי ולא רק שלוש שנים, הם יצטרכו לפצות על התקופה הזו

עאידה תומא סלימאן:       אנחנו נפנה גם למשרד האוצר וכנראה גם לבג"צ בעניין הזה

עאידה תומא סלימאן:  עכשיו אני מדברת לא כיושבת ראש, אלא כמי שחוקקה את החוק ואפעל ליישומו בדיוק לפי כוונת המחוקק

עאידה תומא סלימאן:  תאמינו לי, אני מכירה טוב מאוד מה הייתה כוונת המחוקק במקרה הזה

עאידה תומא סלימאן:       תודה רבה לכולם, אני נועלת את הישיבה